|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada \_\_.\_\_\_\_\_\_\_\_** | **Nr. GND/2024/** |
|  | **(protokols Nr.; .p.)** |

**Par pabalsta piešķiršanu Jurim Graumanim**

Gulbenes novada pašvaldībā (turpmāk – Pašvaldība) saņemts Jura Graumaņa, […], 2024.gada 9.septembra iesniegums (reģistrēts Pašvaldībā 2024.gada 10.septembrī ar Nr.GND/7.5/24/556), kurā izteikts lūgums no 2024.gada 1.oktobra izmaksāt viņam ikmēneša pabalstu, pamatojoties uz Pašvaldības domes deputāta statusa likuma (turpmāk – Likums) 15.1pantu. Iesniegumam pievienota Gulbenes rajona Druvienas pagasta pārvaldes 1997.gada 14.marta sēdes protokola Nr.1 izraksta “Par Druvienas pagasta padomes priekšsēdētāja vēlēšanām” kopija uz 1 (vienas) lapas, Gulbenes rajona Druvienas pagasta padomes 2001.gada 20.marta sēdes protokola Nr.4.2 “Par Druvienas pagasta padomes priekšsēdētāja vēlēšanām” kopija uz 1 (vienas) lapas un Gulbenes rajona Druvienas pagasta padomes 1994.gada 9.jūnija sēdes lēmuma Nr. 1 “Par Druvienas pagasta padomes priekšsēdētāja vēlēšanām” lēmuma kopija uz 1 (vienas) lapas.

Likuma 15.1 panta pirmās daļas 1.punkts paredz, ka tiesības saņemt ikmēneša pabalstu divu minimālo mēnešalgu apmērā (turpmāk — pabalsts) ir personai, kura laika posmā no 1990.gada 4.maija līdz 2021.gada 30.jūnijam bijusi pilsētas domes, vēlētas rajona padomes, novada domes vai pagasta padomes priekšsēdētājs divus sasaukumus vienā pašvaldībā.

Juris Graumanis ir bijis Druvienas pagasta padomes priekšsēdētājs no 1994.gada 9.jūnija līdz 2009.gada 30.jūnijam.

Likuma 15.1panta otrā daļa nosaka, ka pabalstu pašvaldība piešķir, pamatojoties uz attiecīgās personas iesniegumu, kuru iesniedz attiecīgajai pašvaldībai, ja persona atbilst visiem šādiem kritērijiem:

1) sasniegusi vai ne vēlāk kā piecu gadu laikā sasniegs vecumu, kurā personai saskaņā ar likumu “[Par valsts pensijām](http://pro.nais.lv/naiser/text.cfm?Ref=0103011994031732769&Req=0103011994031732769&Key=0103011995110232778&Hash=)” rodas tiesības uz vecuma pensiju, vai atzīta par invalīdu;

2) nav uzskatāma par darba ņēmēju vai pašnodarbināto saskaņā ar likumu “[Par valsts sociālo apdrošināšanu](http://pro.nais.lv/naiser/text.cfm?Ref=0103011994031732769&Req=0103011994031732769&Key=0103011997100132788&Hash=)”, izņemot zemnieku (zvejnieku) saimniecības īpašnieku, kas, nebūdams darba tiesiskajās attiecībās ar savas zemnieku (zvejnieku) saimniecības pārvaldes institūciju, veic šīs saimniecības vadītāja funkciju, ja attiecīgajā saimniecībā likumā noteiktajā kārtībā nav iecelts (ievēlēts) pārvaldnieks (direktors);

3) nesaņem bezdarbnieka pabalstu saskaņā ar likumu “[Par apdrošināšanu bezdarba gadījumam](http://pro.nais.lv/naiser/text.cfm?Ref=0103011994031732769&Req=0103011994031732769&Key=0103011999112532777&Hash=)”.

Ņemot vērā likumā “[Par valsts pensijām](http://pro.nais.lv/naiser/text.cfm?Ref=0103011994031732769&Req=0103011994031732769&Key=0103011995110232778&Hash=)” noteikto, Juris Graumanis 2024.gada 10.novembrī sasniegs vecumu, kurā personai rodas tiesības uz vecuma pensiju.

2015.gada 24.novembra Ministru kabineta noteikumu Nr.656 “Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu” 2. punkts nosaka, ka minimālā mēneša darba alga normālā darba laika ietvaros ir 700 *euro*. Ievērojot minēto, Likuma 15.1 pantā noteiktais ikmēneša pabalsta apmērs naudas izteiksmē ir 1400 *euro* mēnesī.

Pamatojoties uz iepriekš minēto, ievērojot Pašvaldības domes deputāta statusa likuma 15.1 panta pirmās daļas 1.punktu un otro daļu, kā arī Finanšu komitejas ieteikumu, ar 13 balsīm "Par" (Ainārs Brezinskis, Aivars Circens, Andis Caunītis, Atis Jencītis, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – 2 (Anatolijs Savickis, Guna Pūcīte), "Atturas" – nav, "Nepiedalās" – nav , Gulbenes novada pašvaldības dome NOLEMJ:

1. PIEŠĶIRT Jurim Graumanim, […], no 2024.gada 1.oktobra ikmēneša pabalstu divu minimālo mēnešalgu apmērā.

2. UZDOT Gulbenes novada Centrālās pārvaldes Finanšu nodaļai ik mēnesi līdz 5.datumam aprēķināt un izmaksāt lēmuma 1.punktā noteikto pabalstu no pašvaldības budžetā plānotajiem līdzekļiem pabalstiem Jura Graumaņa norādītajā norēķinu kontā, atskaitot normatīvajos aktos paredzētos nodokļus.

3. Iestājoties apstākļiem, kas liedz tiesības saņemt ikmēneša pabalstu vai kuri izraisa pabalsta izmaksas samazināšanu vai pārtraukšanu, Jurim Graumanim ir pienākums par to ziņot Gulbenes novada pašvaldībai saskaņā ar Pašvaldības domes deputāta statusa likuma 15.1panta ceturtajā daļā paredzēto regulējumu.

Gulbenes novada pašvaldības domes priekšsēdētājs A.Caunītis